
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1212 


18 Σεπτεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πολιτογράφηση Αλλογενών Αλλοδαπών. 1 

Ανάθεση, έγκριση και προκήρυξη διενέργειας της μη¬ 
νιαίας έρευνας διακίνησης επιβατών, εμπορευμά¬ 
των και κινητών μονάδων (γραμμών εσωτερικού και 
εξωτερικού), σύμφωνα με το εναρμονισμένο με την 
Ευρωπαϊκή Ένωση στατιστικό σύστημα, για το 


έτος 2001 (Οδηγία 95/64 της Ε.Ε.). 2 

Έγκριση επεξεργασίας της Ετήσιας Γεωργικής Στατι¬ 
στικής Έρευνας, στις έδρες των Δήμων και Κοινο¬ 
τήτων της Χώρας. 3 

Ανάθεση, έγκριση και προκήρυξη διενέργειας δειγμα¬ 
τοληπτικής Έρευνας Κόστους Εργασίας στις Επι¬ 
χειρήσεις έτους 2000. 4 


Συμπλήρωση της οικ. 19652/1906/1999 κοινής Υπουρ¬ 
γικής Απόφασης με θέμα «Προσδιορισμός των νε¬ 
ρών που υφίστανται νιτρορρύπανση γεωργικής 
προέλευσης - Κατάλογος ευπρόσβλητων ζωνών, 
σύμφωνα με τις παραγράφους 1 και 2 αντίστοιχα 
του άρθρου 4 της υπ’ αριθ. 16190/1335/ 1997 κοι¬ 


νής Υπουργικής απόφασης (Β' 519) .... αυτής» (Β' 
1575). 5 


ΑΠΟΦΑΣΕΙΣ 

(ΐ) 

Πολιτογράφηση Αλλογενών Αλλοδαπών. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ι.ΜετηνΦ. 13460/11707/23.8.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 16.11.1998 αίτηση πολ/γρά- 
φησης του αλλογενούς αλλοδαπού ΑΧΑΡΟΥΝΙΑΝ ΡΑΦΗ 
του ΚΕΒΟΡΚ, για την απόκτηση της Ελληνικής ιθαγένει¬ 
ας. 

2. Με την Φ. 32091/13056/20.8.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέντρω¬ 
σης, α) έγινε δεκτή η από 17.3.1993 αίτηση πολιτογράφησης 
της αλλογενούς αλλοδαπής ΛΕΝΤΛΟΒΑ ΖΝΤΕΝΚΑ ΣΤΥΛΙΑ- 


ΝΗ του ΖΝΤΕΝΕΚ, για την απόκτηση της Ελληνικής ιθαγέ¬ 
νειας και β) εγκρίθηκε η αλλαγή του επωνύμου της από «ΛΕ¬ 
ΝΤΛΟΒΑ» σε «ΜΑΥΡΟΠΟΥΛΟΥ» και του κυρίου ονόματος 
της από «ΖΝΤΕΝΚΑ ΣΤΥΛΙΑΝΗ» σε «ΣΤΥΛΙΑΝΗ». 

3. Με την Φ. 35507/9067/29.8.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 12.11.1993 αίτηση πολιτο¬ 
γράφησης της αλλογενούς αλλοδαπής ΣΤΟΙΑΝΟΦ ΣΟ- 
ΝΙΑ ΜΑΡΑ του Μπορις, για την απόκτηση της Ελληνικής 
ιθαγένειας. 

4. ΜετηνΦ. 35896/10436/29.8.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 6.10.1983 αίτηση πολιτογρά¬ 
φησης του αλλογενούς αλλοδαπού ΚΑΖΟΥΛΛΟ ΑΛΦΙΟ 
του ΤΖΙΟΒΑΝΝΙ, για την απόκτηση της Ελληνικής ιθαγέ¬ 
νειας. 

5. Με την Φ. 37210/19808/29.8.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέντρω¬ 
σης, έγινε δεκτή η από 19.1.1994 αίτηση πολιτογράφησης 
της αλλογενούς αλλοδαπής ΤΣΙΝΤΣΑΛΑΤΖΕ ΝΑΤΕΛΑτου Νι- 
κολαϊ, για την απόκτηση της Ελληνικής ιθαγένειας. 

6. ΜετηνΦ. 39828/13081/29.8.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, α) έγινε δεκτή η από 23.6.1999 αίτηση πολιτο¬ 
γράφησης της αλλογενούς αλλοδαπής ΚΑΦΑΦΙΔΗ ΒΑΡ- 
ΝΤΟΥΣ συζ. Σέργιου, για την απόκτηση της Ελληνικής 
ιθαγένειας και β) εγκρίθηκε η αλλαγή του κυρίου ονόμα¬ 
τος της από «ΒΑΡΝΤΟΥΣ» σε «ΒΑΡΝΤΟΥΗ». 

7. Με την Φ. 42054/13454/29.8.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέντρω¬ 
σης, έγινε δεκτή η από 5.9.1994 αίτηση πολιτογράφησης 
της αλλογενούς αλλοδαπής ΣΙΜΑΚΟΒΑ ΟΞΑΝΑτου Βίκτο- 
ρα, για την απόκτηση της Ελληνικής Ιθαγένειας. 

8. ΜετηνΦ. 42183/15104/29.8.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 15.12.1994 αίτηση πολιτο¬ 
γράφησης της αλλογενούς αλλοδαπής ΕΛΜΠΕΚΙΑΝ ΛΕ¬ 
ΝΑ του ΚΟΥΡΚΕΝ, για την απόκτηση της Ελληνικής 
ιθαγένειας. 

9. Με την Φ. 46061/12090/29.8.2001 απόφαση του Υφυ¬ 
πουργού Εσωτερικών, ΔημόσιαςΔιοίκησης και Αποκέντρω¬ 
σης, έγινε δεκτή η από 21.8.1995 αίτηση πολιτογράφησης 
του αλλογενούς αλλοδαπού ΖΟΥΕΒ ΑΝΑΤΟΛΙ του ΑΝΤΡΕΙ, 
για την απόκτηση της Ελληνικής Ιθαγένειας. 

10. Με την Φ. 53143/24154/29.8.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέντρω¬ 
σης, έγινε δεκτή η από 26.8.1996 αίτηση πολιτογράφησης 
της αλλογενούς αλλοδαπής ΗΛΙΑΔΗ ΞΕΝΙΑ συζ. Δημητρίου, 
για την απόκτηση της Ελληνικής ιθαγένειας. 

11. Με την Φ.59078/10000/20.8.2001 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 22.8.1997 αίτηση πολιτο- 
γράφησηςτης αλλογενούς αλλοδαπής ΣΥΜΕΩΝΙΔΗ ΙΟΥ¬ 
ΛΙΑ συζ., ΓΙΑΝΝΗ, για την απόκτηση της Ελληνικής Ιθαγέ¬ 
νειας. 

12. Με την Φ. 60631/15369/29.8.2001 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 27.11.1997 αίτηση 
πολ/γράφησης της αλλογενούς αλλοδαπής ΣΕΣΤΑΚΟΒΑ 
ΤΑΤΙΑΝΑ του Νικίτα, για την απόκτηση της Ελληνικής ιθα¬ 
γένειας. 

13. Με την Φ. 64839/12058/29.8.2001 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 31.7.1998 αίτηση πολ/γρά- 
φησης της αλλογενούς αλλοδαπής ΡΑΠΤΗ ΓΚΑΜΠΡΙΕΛ- 
ΛΑ ΑΝΤΡΕΑ συζ. Χρήστου, για την απόκτηση της Ελληνι¬ 
κής Ιθαγένειας. 

14. Με την Φ. 65839/11835/31.8.2001 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 29.5.1998 αίτηση πολιτο¬ 
γράφησης της αλλογενούς αλλοδαπής ΧΟΥΜΠΑΕΒΑ 
ΖΟΥΖΟΥΝΑτου Νικολάου, για την απόκτηση της Ελληνι¬ 
κής ιθαγένειας. 

15. Με την Φ. 66339/6363/29.8.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 30.9.1998 αίτηση πολιτογρά¬ 
φησης της αλλογενούς αλλοδαπής ΚΟΥΧΑΡΣΚΑ ΕΝΤΙΤΑ 
ΙΖΑΜΠΕΛΑ του Γιαν., για την απόκτηση της Ελληνικής 
ιθαγένειας. 

16. Με την Φ. 71134/12994/29.8.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέντρω¬ 
σης, έγινε δεκτή η από 20.4.1999 αίτηση πολ/γράφησης της 
αλλογενούς αλλοδαπής ΝΙΚΟΛΙΤΣ ΝΤΑΝΙΕΛΑ του ΜΟΜΕ, 
για την απόκτηση της Ελληνικής ιθαγένειας. 

17. Με την Φ. 73016/10453/24.8.2001 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 19.8.1999 αίτηση πολιτο¬ 
γράφησης της αλλογενούς αλλοδαπής ΝΙΝ ΝΤΟΡΙΣ του 
ΧΟΥΑΝ ΡΟΥΜΠΕΝ, για την απόκτηση της Ελληνικής ιθα¬ 
γένειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

Αριθ. 10835/Β2-252 (2) 

Ανάθεση, έγκριση και προκήρυξη διενέργειας της μηνιαί¬ 
ας έρευνας διακίνησης επιβατών, εμπορευμάτων και 
κινητών μονάδων (γραμμών εσωτερικού και εξωτερι¬ 
κού), σύμφωνα με το εναρμονισμένο με την Ευρωπαϊ¬ 
κή Ένωση στατιστικό σύστημα, για το έτος 2001 (Οδη¬ 
γία 95/64 της Ε.Ε.). 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ - 
ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α. Του Ν. Δ. 3627/56 «περί οργανώσεως της ΕΣΥΕ» και 


των Π.Δ.1143/80 «περί οργανισμού της ΕΣΥΕ», 532/91 
«περί οργανισμού της Γ.Γ. ΕΣΥΕ» και 226/2000 «Οργανι¬ 
σμός της Γ.Γ. ΕΣΥΕ». 

β. Του Ν. 1558/85 «περί Κυβερνήσεως και Κυβερνητι¬ 
κών οργάνων» και του άρθρου 27 του Ν. 2081/92. 

γ. Του άρθρου 9του Ν. 2392/96 «Πρόσβαση της Γενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ. ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ.Γ. ΕΣΥΕ. 

δ. Του άρθρου 22του Ν. 2362/95 «ΠερίΔημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις». 

ε. Την απόφαση με αριθμό 1039386/441/Α0006/ 
21.4.2000 του Υπουργού Οικονομικών με θέμα «Ανάθεση 
αρμοδιοτήτων του Υπουργού Οικονομικών στους Υφυ¬ 
πουργούς Οικονομικών». 

2. Τηνυπ’ αριθ. 12889/90/23.4.1960 κοινή απόφασητων 
Υπουργών Συντονισμού και Εμπορικής Ναυτιλίας «Περί 
καθορισμού στατιστικών εργασιών περιληφθεισών εις το 
βραχυχρόνιο πρόγραμμα της Υπηρεσίαςτου Υπουργείου 
Εμπορικής Ναυτιλίας και κατανομής αυτών μεταξύ της 
Υπηρεσίας ταύτης και της Κεντρικής Υπηρεσίας της 
ΕΣΥΕ», όπως αυτή συμπληρώθηκε με τις μεταγενέστερες 
υπουργικές αποφάσεις με αριθ. 24692/Β-227/25.10.63 
και 15495/Β-/19.8.78. 

3. Την οδηγία 95/64/8.12.95 του Συμβουλίου της Ευρω¬ 
παϊκής Ένωσης «Περί εναρμόνισης των στατιστικών κα¬ 
ταγραφών για τις θαλάσσιες μεταφορές εμπορευμάτων 
και επιβατών». 

4. Την κοινή υπουργική απόφαση αριθ. 6792/Γ-81/ 
11.4.97 των Υπουργών Εθνικής Οικονομίας και Εμπορι¬ 
κής Ναυτιλίας και του Υφυπουργού Οικονομικών με θέμα 
«Ανάθεση και έγκριση διενέργειας ειδικών στατιστικών 
εργασιών στον τομέα θαλασσίων μεταφορών επιβατών, 
εμπορευμάτων και τροχοφόρων», στην οποία έχει ενσω¬ 
ματωθεί η Οδηγία 95/64 της ΕΈ. 

5. Το συμβόλαιο αριθ. Β99-Β2704010-512.82540/ ΡΕ1. 
99025Ε/δυΒ που έχει υπογράφει από την Ευρωπαϊκή 
Ένωση και αφορά στην εφαρμογή της Οδηγίας 95/64 της 
ΕΈ. για την εναρμόνιση των στατιστικών καταγραφών 
στον τομέα των θαλασσίων μεταφορών επιβατών, εμπο¬ 
ρευμάτων και κινητών μονάδων. 

6. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του τακτικού προ¬ 
ϋπολογισμού της Γ.Γ. ΕΣΥΕ (ειδ. φορέας 13-610 και ΚΑΕ 
0711 και 5354) ύψους έντεκα εκατομμυρίων οκτακόσιων 
χιλιάδων (11.800.000) δρχ. για το οικονομικό έτος 2001 
και η οποία θα εξειδικευθεί κατά την έκδοση της απόφα¬ 
σης της παρ. 6 του άρθρου 9 του Ν. 2392/96. Η εν λόγω 
δαπάνη θα καλυφθεί εξ ολοκλήρου από τα εμβάσματα 
της ΕΈ. στο λογαριασμό της Γ.Γ. ΕΣΥΕ στην Τράπεζα της 
Ελλάδος. 

Συγκεκριμένα θα δαπανηθούν: 

• 1.200.000 δρχ. από τον ΚΑΕ 0711 

• 10.600.000 δρχ. από τον ΚΑΕ 5354 

7. Τις σχετικές εισηγήσεις αριθ. Γ4.3-503/23-4-2001 και 
Γ4.3-796/19-6-2001 του Τμήματος Εμπορικής Ναυτιλίας 
της Δ/νσης Στατιστικών Τομέα Εμπορίου και Υπηρεσιών 
της Γ.Γ. ΕΣΥΕ, αποφασίζουμε: 

1. α. Αναθέτουμε στο Τμήμα Εμπορικής Ναυτιλίας της 
Δ/νσης Στατιστικών Τομέα Εμπορίου και Υπηρεσιών της 
Γ.Γ. ΕΣΥΕ τη διεξαγωγή της μηνιαίας έρευνας διακίνησης 
επιβατών, εμπορευμάτων και κινητών μονάδων (γραμμών 
εσωτερικού και εξωτερικού), για το έτος 2001 (συλλογή, 
επεξεργασία πρωτογενούς υλικού και διάθεση στατιστι¬ 
κών στοιχείων), σύμφωνα με το νέο εναρμονισμένο στατι¬ 
στικό σύστημα, το οποίο εφαρμόζεται στη Χώρα μας από 
1.1.1999 (Οδηγία 95/64της Ε.Ε.). 

β. Εγκρίνουμε και προκηρύσσουμε τη διενέργεια της 
ανωτέρω έρευνας από το Τμήμα Εμπορικής Ναυτιλίας 
της Δ/νσης Στατιστικών Τομέα Εμπορίου και Υπηρεσιών 
της Γ.Γ. ΕΣΥΕ εντός του έτους 2001. 

2. Ως πηγές άντλησης των πρωτογενών στατιστικών 
στοιχείων θα χρησημοποιηθούν αναλυτικά οι κατωτέρω 
φορείς: 

α. Οι ναυτιλικές επιχειρήσεις των πλοίων και οι αρμόδι¬ 
οι Οικονομικοί Αξιωματικοί, για τα στοιχεία κίνησης επι¬ 
βατών και κινητών μονάδων (και των φορτίων των φορτη¬ 
γών οχημάτων), που μεταφέρονται με πλοία επιβατηγό 
(Ε/Γ), επιβατηγά/οχηματαγωγά (Ε/Γ-Ο/Γ), φορτηγά/οχη- 
ματαγωγά (Φ/Γ-Ο/Γ) και οχηματαγωγά (Ο/Γ), γραμμών 
εσωτερικού - εξωτερικού. 

β. Οι Λιμενικές Αρχές εσωτερικού, για στοιχεία διακίνη¬ 
σης επιβατών, κινητών μονάδων και φορτίων που μεταφέ- 
ρονται με τα πορθμεία (Π/Θ) πλοία τοπικών συγκοινωνιών 
και μετέπειτα οι κοινοπραξίες των πορθμείων πλοίων για 
την παροχή στοιχείων αναλυτικά κατά πλοίο και για το σύ¬ 
νολο των δρομολογίων κατά ημέρα. Επίσης οι Λιμενικές 
Αρχές θα καταγράφουν όλα τα στοιχεία κίνησης περιηγη¬ 
τών με τουριστικά πλοία. 

γ. Οι Ναυτικοί πράκτορες τωνπλοίων, σε συνεργασία με 
τις Λιμενικές Αρχές για στοιχεία εμπορευματικής κίνησης 
εσωτερικού και εξωτερικού, συμπεριλαμβανομένων των 
κινητών μονάδων (Βο-Ρο) και των εμπορευματοκιβωτίων, 
κατά είδος και μέγεθος. 

δ. Τα πρακτορεία έκδοσης εισιτηρίων για τη διάθεση 
φωτοαντιγράφου φορτωτικών ή τη συμπλήρωση σχετι¬ 
κής υπεύθυνης δήλωσης εκ μέρουςτων οδηγώντων φορ¬ 
τηγών οχημάτων, την οποία θα παραδίδουν στον Οικονο¬ 
μικό Αξιωματικό του πλοίου. 

ε. Οι Οργανισμοί Λιμένων, σε συνεργασία με τις κατάτό- 
πους αρμόδιες Λιμενικές Αρχές και τους ναυτικούς πρά¬ 
κτορες, για τα στοιχεία εμπορευματικής κίνησης εσωτε¬ 
ρικού και εξωτερικού. 

3. Για την πιστή τήρηση της Οδηγίας 95/64 και την ολο¬ 
κλήρωση των απαιτουμένων εργασιών για την εξασφάλι¬ 
ση της συλλογής και επεξεργασίας έγκυρων και επίκαιρων 
στατιστικών στοιχείων, αναφορικά με τις καταγραφές των 
διακινουμένων εμπορευμάτων και εμπορευματοκιβωτίων 
από/προς το λιμένα Πειραιά και ιδιαίτερα σε ότι αφορά την 
κίνηση με τους λιμένες εξωτερικού, θαεφαρμοσθούναπα- 
ρεγκλίτωςτα ακόλουθα, ανά φορέα: 

Α. Υπουργείο Εμπορικής Ναυτιλίας 

• Δια των καθ’ ύλην και κατά τόπο αρμόδιων Λιμενικών 
Αρχών (Κεντρικό Λιμεναρχείο Πειραιά), θα ελέγχει τη 
συμμόρφωση των υπόχρεων με τις απαιτήσεις της πα- 
ρούσης. Ειδικότερα, θα φροντίζει για την ενημέρωση των 
ναυτικών πρακτόρων σχετικά με την υποχρεωτική εκ μέ¬ 
ρους τους συμπλήρωση του στατιστικού δελτίου αριθ. 6 


«ΑΝΑΚΕΦΑΛΑΙΩΣΗ ΔΗΛΩΤΙΚΩΝ ΕΙΣΑΓΩΓΗΣ/ΕΞΑΓΩ- 
ΓΗΣ ΕΜΠΟΡΕΥΜΑΤΩΝ», καθώς επίσης θα επιλαμβάνεται 
σε περιπτώσεις άρνησης ή πλημμελούς συμμόρφωσης 
των υπόχρεων στις απαιτήσεις της εν λόγω απόφασης. 

Β. Γενική Γραμματεία Εθνικής Στατιστικής Υπηρεσίας 
της Ελλάδος (Δ/νση Στατιστικών Τομέα Εμπορίου και 
Υπηρεσιών - Τμήμα Εμπορικής Ναυτιλίας). 

Έχει τη συνολική ευθύνη της εφαρμογής της Οδηγίας 
95/64της Ε.Ε. στη Χώρα μας, συνεπικουρούμενη απάτην 
αρμόδια Λιμενική Αρχή (Κεντρικό Λιμεναρχείο Πειραιά) 
και τον Οργανισμό Λιμένα Πειραιά (ΟΛΠ ΑΕ), και ειδικό¬ 
τερα: 

• Συντονίζει το έργο και σε τακτική βάση αποστέλλει 
στη ΕυΓοεΙαί άλατα απαιτούμενα στατιστικά στοιχεία. 

• Αξιοποιεί το πρωτογενές υλικό, το οποίο διατίθεται 
από τον ΟΛΠ με ηλεκτρονικό μέσο και σε κατάλληλη μορ¬ 
φή, συμβατή με τα καταρτισθέντα μηχανογραφικά προ¬ 
γράμματα. 

• Ενημερώνει την Ευρωπαϊκή Ένωση (με τακτικές ανα¬ 
φορές και εκθέσεις) σχετικά με την πορεία των εργασιών 
και λαμβάνει μέτρα για την επίλυση των προβλημάτων 
που προκύπτουν. 

• Λαμβάνει μέτρα για τη βελτίωση της ποιότητας των 
συλλεγομένων πρωτογενών στατιστικών στοιχείων. 

• Εφοδιάζει τους αρμόδιους φορείς (ΓΕΠΕ, ΟΛΠ ΑΕ., 
Συνδέσμους ναυτικών πρακτόρων) με το στατιστικό δελ¬ 
τίο αριθ. 6. 

Γ. Οργανισμός Λιμένα Πειραιά (ΟΛΠ ΑΈ.) 

• Το Τμήμα Στατιστικής του ΟΛΠ σε συνεργασία με το 
ΤΣΕΚΕ, στο οποίο κατατίθενται τα δηλωτικά εισαγω- 
γής/εξαγωγής εμπορευμάτων εκ μέρους των ναυτικών 
πρακτόρων για κάθε κατάπλου και απόπλου των πλοίων, 
μαζί με το στατιστικό δελτίο Αριθ. 6 «ΑΝΑΚΕΦΑΛΑΙΩΣΗ 
ΔΗΛΩΤΙΚΟΥ ΕΙΣΑΓΩΓΗΣ/ΕΞΑΓΩΓΗΣ ΕΜΠΟΡΕΥΜΑ¬ 
ΤΩΝ», αξιοποιεί τις καταγραφές αυτές κατά μηχανογρα¬ 
φικό τρόπο, συμβατό με τα αντίστοιχα προγράμματα της 
Γ.Γ. ΕΣΥΕ και σύμφωνα με τις προδιαγραφές που θέτει η 
Οδηγία 95/64 της Ε.Ε.. Στη συνέχεια αποστέλει στη Δ/νση 
Πληροφορικής της Γ.Γ. ΕΣΥΕ, με ηλεκτρονικό τρόπο (Ε- 
ΜαίΙ και κατόπιν με τη χρήση του συστήματος Ε.ϋ.Ι.) και 
σε τακτική μηνιαία βάση, όλα τα αναλυτικά στοιχεία της 
διακίνησης εμπορευμάτων και εμποτευματοκιβωτίων στο 
λιμένατου Πειραιά. 

Δ. Ναυτικοί Πράκτορες 

Με ευθύνη των Συνδέσμων τους: 

• Προμηθεύονται το στατιστικό δελτίο Αριθ. 6 από τον 
ΟΛΠ, τη ΓΕΠΕ ή τους Συνδέσμους τους. 

• Συμπληρώνουν το στατιστικό δελτίο Αριθ. 6 «ΑΝΑΚΕ¬ 
ΦΑΛΑΙΩΣΗ ΔΗΛΩΤΙΚΩΝ ΕΙΣΑΓΩΓΗΣ/ΕΞΑΓΩΓΗΣ ΕΜΠΟ¬ 
ΡΕΥΜΑΤΩΝ» (το οποίο αντικαθιστά τα ξεχωριστά ερωτη¬ 
ματολόγια 5Α και 6Α) για κάθε κατάπλου ή απόπλου του 
πλοίου που πρακτορεύουν και κατόπιν, μαζί μετά δηλωτι¬ 
κά εισαγωγής/εξαγωγής εμπορευμάτων, το συνυποβάλ¬ 
λουν στον ΟΛΠ. 

• Εφόσον διαθέτουν την κατάλληλη τεχνική υποδομή, 
επιχειρούν σταδιακά τη μηχανογραφική καταγραφή των 
στοιχείων του δελτίου Αριθ. 6. 

4. Για την εξυπηρέτηση των σκοπών της έρευνας θα 
χρησιμοποιηθούν τα ακόλουθα ερωτηματολόγια: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α. Δελτίο 15Α, για την καταγραφή της διακίνησης επι¬ 
βατών, τροχοφόρων (κατά κατηγορία) και φορτίων, που 
μεταφέρονται με πλοία επιβατηγό (Ε/Γ), φορτηγά - οχη¬ 
ματαγωγά (Φ/Γ-Ο/Γ) και οχηματαγωγά (Ο/Γ), συμπερι¬ 
λαμβανομένων και των πλοίων που εξυπηρετούν πορ- 
θμειακές γραμμές (χωρητικότητα πλοίων 10 ΚΚΧ και 
άνω) 

β. Δελτίο 15Β, για την καταγραφή της κίνησης των του¬ 
ριστικών πλοίων, τα οποία εκτελούν κυρίως κυκλικά ταξί¬ 
δια σε γραμμές εσωτερικού και εξωτερικού, καθώς και 
της διακίνησης των περιηγητών στους λιμένες της Χώ¬ 
ρας. 

γ. Δελτίο 5Α, για την καταγραφή της διακίνησης εμπο¬ 
ρευμάτων και εμπορευματοκιβωτίων που μεταφέρουν τα 
πλοία χωρητικότητας 10 ΚΚΧ και άνω, τα οποία καταπλέ¬ 
ουν στους ελληνικούς λιμένες, προερχόμενα από το εξω¬ 
τερικό. 

δ. Δελτίο 6Α, για την καταγραφή της διακίνησης εμπο¬ 
ρευμάτων και εμπορευματοκιβωτίων, που μεταφέρουντα 
πλοία χωρητικότητας 10 ΚΚΧ και άνω, με προορισμό λι¬ 
μένες του εξωτερικού. 

ε.Δελτίο 6, «ΑΝΑΚΕΦΑΛΑΙΩΣΗ ΔΗΛΩΤΙΚΩΝ ΕΙΣΑΓΩ- 
ΓΗΣ/ΕΞΑΓΩΓΗΣ ΕΜΠΟΡΕΥΜΑΤΩΝ», για την καταγραφή 
της κίνησης εμπορευμάτων και εμπορευματοκιβωτίων, 
στις γραμμές εξωτερικού, από/προς τους λιμένες της Χώ¬ 
ρας. 

στ. Δελτίο 6Β, για την καταγραφή της διακίνησης εμπο¬ 
ρευμάτων που μεταφέρουν τα πλοία χωρητικότητας 10 
ΚΚΧ και άνω, μεταξύ ελληνικών λιμένων. 

ζ. Παράρτημα 18Α και 18Β, για την καταγραφή των βα¬ 
σικών στοιχείων ταυτότητας όλων των πλοίων που προ¬ 
σεγγίζουν στους ελληνικούς λιμένες. 

Στα ανωτέρω ερωτηματολόγια καταγράφεται πλήρως η 
ναυτιλιακή κίνηση για κάθε λιμένα της Χώρας, συμπερι¬ 
λαμβανομένων των προσεγγίσεων και για μη εμπορικούς 
σκοπούς. 

5. Η έρευνα θα είναι απογραφική, τόσο σε αναφορά λι¬ 
μένα όσο και σε αναφορά πλοίου, ελληνικής και ξένης ση¬ 
μαίας, προκειμένου τα παραγόμενα στατιστικά στοιχεία 
να αποτελέσουν τη βάση για τη χάραξη ορθής ναυτιλια¬ 
κής πολιτικής σε Εθνικό και Κοινοτικό επίπεδο. 

6. Στα πλαίσια των απαιτήσεων της ΕυΐΌ$ΐ3ί, είναι ανα¬ 
γκαίο η άντληση των πρωτογενών στοιχείων απο τους λι¬ 
μένες να γίνεται σταδιακά με τη χρησιμοποίηση της σύγ¬ 
χρονης τεχνολογίας. Ως εκ τούτου θα επιχειρηθεί η μη¬ 
χανογραφική καταγραφή και σταδιακά η άντληση με το 
ηλεκτρονικό σύστημα ανταλλαγής δεδομένων (ΕϋΙ) των 
πρωτογενών στατιστικών στοιχείων της εμπορευματικής 
κίνησης εσωτερικού και εξωτερικού στους σημαντικότε¬ 
ρους λιμένες της Χώρας (Πειραιά, Ελευσίνα, Αγ. Θεόδω- 
ροι, Βόλος, Καβάλα, Ηράκλειο, Χαλκίδα, Πάτρα), πλην 
του λιμένα της Θεσσαλονίκης, ο οποίος ανταποκρίνεται 
ήδη στα δεδομένα της Οδηγίας από 1-1-2000. Οι απαι- 
τούμενες εργασίες θα προωθηθούν συναρμόδια από τη 
Γ.Γ. ΕΣΥΕ και το Υπουργείο Εμπορικής Ναυτιλίας. 

7. Επίσης, στα πλαίσια του Ν. 2392/96 «Πρόσβαση της 
Γ.Γ. ΕΣΥΕ σε διοικητικές πηγές και λοιπά θέματα ...» και 
για τη βελτίωση της ποιότητας των καταγραφών, το 
Υπουργείο Εμπορικής Ναυτιλίας παρέχει στη Γ.Γ. ΕΣΥΕ, 
μέσω δικτύου, όλα τα στοιχεία τα οποία αφορούν το ηλε¬ 
κτρονικό σύστημα έκδοσης εισιτηρίων επιβατών και κινη¬ 
τών μονάδων. 


8. Τα όργανα που θα χρησιμοποιηθούν για τη διενέρ¬ 
γεια της έρευνας θα είναι: 

• Υπάλληλοι της Γ.Γ. ΕΣΥΕ, μόνιμοι και σύμβαση Ι.Δ. 

• Μέχρι πέντε (5) υπάλληλοι από τα συναρμόδια 
Υπουργεία (Εμπορικής Ναυτιλίας και Οικονομικών). 

• Μέχρι τρεις (3) εμπειρογνώμονες, ειδικοί σε θέματα 
θαλασσίων μεταφορών και μέχρι τρεις (3) ειδικοί συνερ¬ 
γάτες για την πιλοτική εφαρμογή του ηλεκτρονικού συ¬ 
στήματος ΕΩΙ στο στάδιο της άντλησης των πρωτογενών 
στατιστικών στοιχείων από επιλεγμένες πηγές, από τις 
οποίες διατίθενται ήδη για στοιχεία με Ε-ΜαίΙ. 

9. Ο ορισμός των εμπειρογνωμόνων και των ειδικών συ¬ 
νεργατών θα γίνει με απόφαση του Γενικού Γραμματέα 
της ΕΣΥΕ, ενώ ο καθορισμός της αμοιβής τους θα γίνει με 
νεότερη απόφασή μας. 

10. Η ισχύς της παρούσας απόφασης αρχίζει από 
16.8.2001. 

11. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 7 Σεπτεμβρίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

Γ. ΠΑΠΑΝΤΩΝ ΙΟΥ Γ. ΔΡΥΣ 

ΕΜΠΟΡΙΚΗΣ ΝΑΥΤΙΛΙΑΣ 

X. ΠΑΠΟΥΤΣΗΣ 

-Φ- 

Αριθ. 10674/Β2-504 (3) 

Έγκριση επεξεργασίας της Ετήσιας Γεωργικής Στατιστι¬ 
κής Έρευνας, στις έδρες των Δήμων και Κοινοτήτων 
της Χώρας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις 

α. Του Ν.Δ. 3627/56 «περί οργανώσεως της Ε.Σ.Υ.Ε.» και 
των Π.Δ. 1143/80 «περί Οργανισμού της Ε.Σ.Υ.Ε.», 532/91 
«περί Οργανισμού της Γ.Γ. Ε.Σ.Υ.Ε.» και 226/2000 «Οργα¬ 
νισμός της Γ.Γ. Ε.Σ.Υ.Ε.». 

β. Ττου Ν. 1558/85 «περί Κυβερνήσεως και Κυβερνητι¬ 
κών Οργάνων», του άρθρου 27του Ν. 2081/92 και του άρ¬ 
θρου 1 του Ν. 2469/1997. 

γ. Του άρθρου 9 παράγραφος 4 του Ν. 2392/96 «πρό¬ 
σβαση της Γενικής Γραμματείας Εθνικής Στατιστικής 
Υπηρεσίας της Ελλάδος (Γ.Γ. Ε.Σ.Υ.Ε.) σε διοικητικές πη¬ 
γές και διοικητικά αρχεία, Επιτροπή Στατιστικού Απορρή¬ 
του, ρύθμιση θεμάτων διενέργειας απογραφών και στατι¬ 
στικών εργασιών, καθώς και θεμάτων της Γ.Γ. Ε.Σ.Υ.Ε. 

δ. Του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις». 

ε. Την απόφαση με αριθ. 1039386/441/Α0006/21.4.2000 
του Υπουργού Οικονομικών με θέμα «Ανάθεση αρμοδιο¬ 
τήτων του Υπουργού Οικονομικών στους Υφυπουργούς 
Οικονομικών». 

2. Το Β.Δ. 111/15.2.62 «περί διενέργειας Ετήσιας Γεωρ¬ 
γικής Στατιστικής ερεύνης Δήμων και Κοινοτήτων» (ΦΕΚ 
31/τ.Α'/22.2.1962). 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

3. Την κοινή απόφαση αριθ. 8084/Β2-120/26.6.2001 των 
Υπουργών Εθνικής Οικονομίας, Εσωτερικών, Δημόσιας 
Διοίκησης και Αποκέντρωσης, Γεωργίας, Δημόσιας Τά¬ 
ξης και του Υφυπουργού Οικονομικών με θέμα «Έγκριση 
και προκήρυξη διενέργειας της Ετήσιας Γεωργικής Στα¬ 
τιστικής Έρευνας έτους 2001». 

4. Τη σχετική εισήγηση με το Υπηρεσιακό Σημείωμα 
αριθ. 80 της Δ/νσης Στατιστικών Πρωτογενή Τομέα της 
Γ.Γ. Ε.Σ.ΥΈ. 

5. Την αριθ. Πρωτ. ΔΙΔΚ/Φ.1/2/11187/12.5.2000 (ΦΕΚ 
630/Β/12.5.2000) κοινή απόφαση του Πρωθυπουργού και 
της Υπουργού Εσωτερικών, Δημόσιας Διοίκησης και Απο¬ 
κέντρωσης «Ανάθεση αρμοδιοτήτων της Υπουργού Εσω¬ 
τερικών, Δημόσιας Διοίκησης και Αποκέντρωσης στους 
Υφυπουργούς Εσωτερικών, Δημόσιας Διοίκησης καιΑπο- 
κέντρωσης Λεωνίδα Τζανή και Κων/νο Κάίσερλή». 

6. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Εγκρίνουμε την επεξεργασία της Ετήσιας Γεωργικής 
Στατιστικής Έρευνας, από το έτος 2001, στις έδρες των 
Δήμων και Κοινοτήτων της Χώρας. 

Η επεξεργασία θα γίνεται με τη χρήση ειδικού λογισμι¬ 
κού πακέτου, σε προσωπικό ηλεκτρονικό υπολογιστή, 
από τους Στατιστικούς Ανταποκριτές - Γεωπόνους και 
υπαλλήλους Δήμων και Κοινοτήτων. 

Το συντονισμό και τη μέριμνα για την ομαλή πορείατων 
εργασιών διενέργειας και επεξεργασίας της έρευνας, μέ¬ 
σα στα διοικητικά όρια κάθε δήμου ή κοινότητας, την τή¬ 
ρηση του σχετικού χρονοδιαγράμματος, καθώς και τον 
έλεγχο, λογικό και πληρότητας, των ερωτηματολογίων 
όλωντων δημοτικών/κοινοτικών διαμερισμάτων, θα έχει ο 
Γεωπόνος-Στατιστικός Ανταποκριτής του δημοτικού/κοι- 
νοτικού διαμερίσματος της έδρας του δήμου ή της κοινό¬ 
τητας. Όπου δεν υπηρετεί Γεωπόνος, οι ανωτέρω αρμο¬ 
διότητες θα ανατεθούν σε υπάλληλο του Δήμου. 

Γ ιατοντρόπο επεξεργασίαςτωνερωτηματολογίωντης 
έρευνας και την ενημέρωση των Στατιστικών Ανταποκρι¬ 
τών για τη χρήση του λογισμικού πακέτου, θα πραγματο¬ 
ποιηθούν εκπαιδευτικές συγκεντρώσεις και θα παρασχε¬ 
θούν σχετικές οδηγίες από το αρμόδιο Τμήμα της Δ/νσε- 
ως Στατιστικών Πρωτογενή Τομέα της Εθνικής 
Στατιστικής Υπηρεσίας της Ελλάδος. 

Οι υπάλληλοι των Υπηρεσιών Στατιστικής Νομών θα 
υποστηρίζουν το έργο των Στατιστικών Ανταποκριτών, 
κατά τη διενέργεια και επεξεργασία της έρευνας, και θα 
παρέχουν κάθε βοήθεια που θα τους ζητηθεί. 

Επίσης, το έργο των Στατιστικών Ανταποκριτών θα συν¬ 
δράμουν και οι Γεωπόνοι των οικείων Δ/νσεων Γεωργίας. 

Επισημαίνεται ότι, με την επεξεργασία των ερωτηματο¬ 
λογίων της έρευνας, κοντά στην πηγή λήψης των στοιχεί¬ 
ων και ως εκ τούτου κοντά στο χρόνο αναφοράς, επιτυγ¬ 
χάνεται η βελτίωση της ποιότητας των στοιχείων της 
έρευνας και συντομεύεται ο χρόνος δημοσίευσης των 
αποτελεσμάτων της. 

Οι δήμοι και οι κοινότητες θα μπορούν να έχουν άμεση 
πρόσβαση στα στοιχεία της έρευνας, λαμβανομένων 
υπόψη των περιορισμών του Στατιστικού Απορρήτου, τα 
οποία θα αποτελέσουν πολύτιμο εργαλείο διαμόρφωσης 
προτάσεων για την κατάρτιση προγραμμάτων ανάπτυξης 
της περιφέρειάς τους. 

Τέλος, οι Στατιστικοί Ανταποκριτές, κατά προτεραιότη¬ 
τα, θα συμμετέχουν, με πρόσθετες κατά αποκοπή αμοι¬ 


βές, σε όλες τις έρευνες που διενεργεί η Δ/νση Στατιστι¬ 
κών Πρωτογενή Τομέα σε επίπεδο εκμετάλλευσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 2001 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ. ΔΗΜ. ΕΘΝΙΚΗΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ 

Κ. ΚΑΪΣΕΡΛΗΣ Γ. ΠΑΠΑΝΤΩΝΙΟΥ 

-♦- 

Αριθ. 10836/Β2-446 (4) 

Ανάθεση, έγκριση και προκήρυξη διενέργειας δειγματο¬ 
ληπτικής Έρευνας Κόστους Εργασίας στις Επιχειρή¬ 
σεις έτους 2000. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και 
των Π.Δ.1143/80 «περί οργανισμού της ΕΣΥΕ», 532/91 
«περί οργανισμού της Γ.Γ.ΕΣΥΕ» και 226/2000 «Οργανι¬ 
σμός της Γ.Γ. ΕΣΥΕ». 

β. Του Ν. 1558/85 «περί Κυβερνήσεως και Κυβερνητι¬ 
κών οργάνων» και του άρθρου 27 του Ν. 2081/92. 

γ. Του άρθρου 9του Ν. 2392/96 «Πρόσβαση της Γ ενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ. ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ.Γ. ΕΣΥΕ». 

δ. Του άρθρου 22 του Ν. 2362/95 «Περί Δημοσίου Λογι¬ 
στικού Ελέγχου των δαπανώντου Κράτους και άλλες δια¬ 
τάξεις». 

ε. την απόφαση με αριθμό 1039386/441/Α0006/ 
21.4.2000 του Υπουργού Οικονομικών με θέμα «Ανάθεση 
αερμοδιοτήτων του Υπουργού Οικονομικών στους Υφυ¬ 
πουργούς Οικονομικών». 

2. Τον Κανονισμό του Συμβουλίου (ΕΚ) 530/9.3.1999, 
για το επίπεδο και τη διάρθρωση του κόστους εργασίας. 

3. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του τακτικού προϋ¬ 
πολογισμού της Γ.Γ. ΕΣΥΕ (ειδικός φορέας 13-610, ΚΑΕ 
0871 και 0711) ύψους πενήντα δύο εκατομμυρίων 
(52.000.000) δρχ. για τα οικονομικά έτη 2001 και 2002 και 
η οποία θα εξειδικευθεί κατά την έκδοση της απόφασης 
της παρ. 6του άρθρου 9του Ν. 2392/96. 

Συγκεκριμένα θα δαπανηθούν: 

• 3.000.000 από τον ΚΑΕ 0871 για το οικονομικό έτος 
2001 

• 19.000.000 από τον ΚΑΕ 0711 για το οικονομικό έτος 
2001 

• 12.000.000 από τον ΚΑΕ 0871 για το οικονομικό έτος 
2002 

• 18.000.000 από τον ΚΑΕ 0711 για το οικονομικό έτος 
2002 

4. Τη σχετική εισήγηση αριθ. Γ5-1173/20-6-2001 του 
Τμήματος Μισθωτής Εργασίας της Δ/νσης Στατιστικών 
Πληθυσμού και Αγοράς Εργασίας της Γ.Γ. ΕΣΥΕ, αποφα¬ 
σίζουμε: 

Ι.α. Αναθέτουμε στο Τμήμα Μισθωτής Εργασίας της 
Δ/νσης Στατιστικών Πληθυσμού και Αγοράς Εργασίας 




16738 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


της Γ.Γ. ΕΣΥΕτη διενέργεια της δειγματοληπτικής Έρευ¬ 
νας Κόστους Εργασίας στις Επιχειρήσεις που ανήκουν, 
όσον αφορά στην οικονομική τους δραστηριότητα, στα 
τμήματα Γ, Δ, Ε, ΣΤ, Ζ, Η, Θ, I και Κτης εθνικής ονοματο¬ 
λογίας ΣΤΑΚΟΔ 91, για το έτος 2000. 

β. Εγκρίνουμε και προκηρύσσουμε τη διενέργεια της 
ανωτέρω έρευνας από το Τμήμα Μισθωτής Εργασίας της 
Δ/νσης Στατιστικών Πληθυσμού της Γ.Γ. ΕΣΥΕ. 

2. Η έρευνα αυτή διενεργείται στα πλαίσια εναρμονι¬ 
σμένων κοινοτικών στατιστικών για το επίπεδο και τη 
διάρθρωση του κόστους εργασίας, σύμφωνα με τον Κα¬ 
νονισμό του Συμβουλίου (ΕΚ) 530/9-3-1999 και αποσκο¬ 
πεί στη συγκέντρωση συγκρίσιμων στοιχείων σχετικά με 
τις δαπάνες των εργοδοτών για μισθούς, ημερομίσθια 
και κοινωνικές εισφορές, καθώς επίσης τα σχετικά με τις 
ώρες εργασίας και τον αριθμό των απασχολουμένων, 
κατά κλάδο οικονομικής δραστηριότητας, μέγεθος επι¬ 
χείρησης, είδος δαπάνης και γεωγραφική περιοχή 
(ΝΙΓΓδΙ). 

3. Η έρευνα είναι δειγματοληπτική και θα καλύψει όλη τη 
χώρα. Περίοδος αναφοράς των στοιχείων είναι το έτος 
2000 . 

4. Οι επιμέρους εργασίες της έρευνας θα πραγματο¬ 
ποιηθούν σύμφωνα με το ακόλουθο χρονοδιάγραμμα: 

• Οι προπαρασκευαστικές εργασίες (κατάρτιση ερω¬ 
τηματολογίου και οδηγιών, εκτύπωση εντύπων, επιλογή 
δείγματος, αλληλογραφία με τις επιχειρήσεις κλπ.) θα 
ολοκληρωθούν μέχρι τις 30.9.2001. 

• Η συμπλήρωση - συλλογή των ερωτηματολογίων θα 
πραγματοποιηθεί από 30.10.2001 μέχρι 30.4.2002. 

• Ο έλεγχος πληρότητας, η κωδικογράφηση, ο τελικός 
έλεγχος των ερωτηματολογίων και η ηλεκτρονική επε¬ 
ξεργασία των στοιχείων θα πραγματοποιηθούν από 
1.1.2002 μέχρι 30.6.2002. 

• Οι πινακοποιήσεις των στοιχείων που θα συλλεγούν, 
η σύνταξη της σχετικής με τη διενέργεια της έρευνας έκ¬ 
θεσης και η διαβίβαση των αποτελεσμάτων στο Στατιστι¬ 
κό Γ ραφείο της Ε.Ε. (ΕυιτιεΙεΙ) θα έχουν ολοκληρωθεί μέ¬ 
χρι 30 Σεπτεμβρίου 2002. 

5. Για τη διενέργεια της έρευνας σε όλα τα παραπάνω 
στάδια θα χρησιμοποιηθούν, κατά περίπτωση, τα εξής 
όργανα: 

• Μόνιμοι υπάλληλοι της Γ.Γ. ΕΣΥΕ, με δυνατότητα 
απασχόλησής τους και πέραν του κανονικού ωραρίου ερ¬ 
γασίας, εφόσον αυτό κριθεί απαραίτητο, τόσο για τις ανά¬ 
γκες εκπαίδευσης των οργάνων της έρευνας όσο και για 
τη συλλογή των ερωτηματολογίων. 

• Ιδιώτες - συνεργάτες, οι οποίοι θα αμείβονται κατ’ 
αποκοπή ή με το δελτίο, για εργασία που θα πραγματο¬ 
ποιήσουν κατά το στάδιο της συλλογής των ερωτηματο¬ 
λογίων, εφόσον οι ανάγκες της έρευνας δεν καλυφθούν 
από τους υπαλλήλους της Γ.Γ. ΕΣΥΕ. 

6. Ο ορισμός των ιδιωτών - συνεργατών θα γίνει με από¬ 
φαση του Γενικού Γραμματέα της ΕΣΥΕ, ενώ ο καθορι¬ 
σμός της αμοιβής τους θα γίνει με νεότερη απόφασή μας. 

7. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Γ. ΔΡΥΣ 


Αριθ. οικ. 20419/2522 (5) 

Συμπλήρωση της οικ. 19652/1906/1999 κοινής Υπουργι¬ 
κής Απόφασης με θέμα «Προσδιορισμός των νερών 
που υφίστανται νιτρορρύπανση γεωργικής προέλευ¬ 
σης - Κατάλογος ευπρόσβλητων ζωνών, σύμφωνα με 
τις παραγράφους 1 και 2 αντίστοιχα του άρθρου 4 της 
υπ’ αριθ. 16190/1335/ 1997 κοινής Υπουργικής από¬ 
φασης (Β' 519).... αυτής» (Β' 1575). 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΘΝΙΚΗΣ ΟΙΚΟΝΟΜΙΑΣ - ΑΝΑΠΤΥΞΗΣ - 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ - 
ΓΕΩΡΓΙΑΣ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου δεύτερου του Ν. 2077/1992 
«Κύρωση Συνθήκης για την Ευρ.Ενωση ...»(Α' 136) και τις 
διατάξεις του άρθρου 1 του Ν. 1338/1983 «Εφαρμογή του 
Κοινοτικού Δικαίου» (Α' 34) όπως τροποποιήθηκε με το 
άρθρο 6 του Ν. 1440/1984 «Συμμετοχή της Ελλάδας στο 
κεφάλαιο, στα αποθεματικά και στις προβλέψεις της 
Ευρ.Τράπεζας Επενδύσεων κ.λπ.» (Α' 70) και του άρθρου 
65του Ν. 1892/1990 (Α' 101). 

2. Τις διατάξεις των άρθρων 10,11 (παρ. 3), 28,29 και 30 
του Ν. 1650/1986 «Για την προστασία του περιβάλλο¬ 
ντος» (Α' 160) όπως το άρθρο 30 τροποποιήθηκε με το άρ¬ 
θρο 98 (παρ. 12) του Ν. 1892/1990 «για τον εκσυγχρονι¬ 
σμό και την ανάπτυξη και άλλες διατάξεις» (Α' 101). 

3. Τις διατάξεις των άρθρων 23 (παρ.1) και 24 του Ν. 
1558/1985 «Κυβέρνηση και Κυβερνητικά όργανα» (Α' 137) 
και των 9 και 13 του Π.Δ/τος 473/1985 «Καθορισμός και 
ανακατανομή των αρμοδιοτήτων των Υπουργείων» (Α' 
157). 

4. Τις διατάξεις του Ν. 2218/1994 «Ίδρυση νομαρχιακής 
αυτοδιοίκησης, τροποποίηση διατάξεων για την πρωτο¬ 
βάθμια αυτοδιοίκηση και την περιφέρεια και άλλες διατά¬ 
ξεις» (Α'90) όπως συμπληρώθηκε με το Ν. 2240/1994 «Συ¬ 
μπλήρωση διατάξεων για τη Νομαρχιακή Αυτοδιοίκηση 
κ.ά.» (Α' 153). 

5. Τις διατάξεις του Π.Δ. 410/1995 «Δημοτικός και Κοι¬ 
νοτικός Κώδικας» (Α'231). 

6. Τις διατάξεις του άρθρου 11 του Ν. 1739/1987 «Δια¬ 
χείριση των υδατικών πόρων» (Α' 201). 

7. Τις διατάξεις της υπ’ αριθ. 59388/3363/1988 κοινής 
Υπουργικής Απόφασης «Τρόπος, όργανα και διαδικασία 
επιβολής και είσπραξης των διοικητικών προστίμων του 
άρθρου 30 του Ν. 1650/86» (Β' 638). 

8. Τις διατάξεις του άρθρου 1 (παραγ. 29) του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

9. Τις διατάξεις του άρθρου 4 (παρ. 1 και 2) της υπ’ 
αριθ.16190/1335/1997 κοινής Υπουργικής απόφασης 
«Μέτρα και όροι για την προστασία των νερών από τη νι- 
τρορύπανση γεωργικής προέλευσης» (Β' 519). 

10. Τις διατάξεις της υπ’ αριθ. 19652/1906/1999 κοινής 
Υπουργικής Απόφασης «Προσδιορισμός των νερών που 
υφίστανται νιτρορρύπανση γεωργικής προέλευσης - Κα¬ 
τάλογος ευπρόσβλητων ζωνών ... κ.λπ.» (Β' 1575). 

11. Τις διατάξεις του άρθρου 3 (παρ. 1 και 2) της οδη¬ 
γίας 91/676/ΕΟΚ του Συμβουλίου της 12ης Δεκεμβρίου 
1991 των Ευρ.Κοινοτήτων (ΕΕΙ_375/1/31.12.1991). 

12. Τις διατάξεις του άρθρου 29Α του Ν. 1558/1985 
όπως αυτό συμπληρώθηκε με το άρθρο 27 του Ν. 
2081/1992 (Α' 154) και αντικαταστάθηκε με το άρθρο 1 
(παρ. 2α) του Ν. 2469/1997 (Α'38). 

13. Την υπ’ αριθμ. οικ. 46399/1352/1986 Κοινή Υπουργι¬ 
κή απόφαση «Απαιτούμενη ποιότητα των επιφανειακών 
νερών που προορίζονται για: “πόσιμα”, “κολύμβηση”, 
“διαβίωση ψαριών σε γλυκά νερά”, και “καλλιέργεια και 
αλιεία οστρακοειδών”, μέθοδοι μέτρησης, συχνότητα 
δειγματοληψίας κ.λπ.» (Β' 438). 

14. Την υπ.αριθ. Α5/288/23.1.1986 κοινή Υπουργική 
Απόφαση «Ποιότητα πόσιμου νερού σε συμμόρφωση με 
την οδηγία 80/778/ΕΟΚ κ.λπ.» (Β' 379). 

15. Την υπ’ αριθμ. ΔΙΔΚ/Φ.1/2/11187/12.5.2000 κοινή 
απόφαση του Πρωθυπουργού και της Υπουργού Εσωτε¬ 
ρικών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημ.Δι¬ 
οίκησης και Αποκέντρωσης» (Β' 630). 

16. Την 303/2000 κοινή Απόφαση του Πρωθυπουργού 
και Υπουργού Ανάπτυξης «Ανάθεση Αρμοδιοτήτων στους 
Υφυπουργούς Ανάπτυξης Αλέξανδρο Καλαφάτη και Μα¬ 
ρία Ελένη Αποστολάκη» (Β' 594) όπως τροποποιήθηκε με 
την υπ’ αριθμ. 1464/2000 απόφαση (Β' 742). 

17. Την υπ.αριθμ. 2850/18.4.00 κοινή απόφαση του 
Πρωθυπουργού και του Υπουργού Υγείας και Πρόνοιας 
«Ανάθεση αρμοδιοτήτων στους Υφυπουργούς Υγείας και 
Πρόνοιας» (Β' 565). 

18. Την υπ’ αριθμ. Δ17α/03/99/Φ221/29.10.96 κοινή 
απόφαση του Πρωθυπουργού και του Υπουργού Περι¬ 
βάλλοντος, Χωροταξίας και Δημοσίων Έργων «Ανάθεση 
αρμοδιοτήτων στους Υφυπουργούς Περιβάλλοντος, Χω¬ 
ροταξίας και Δημοσίων Έργων Χρήστο Βερελή και Θεό¬ 
δωρο Κολιοπάνο» (Β' 1006). 

19. Την υπ’αριθμ. 353001/13.4.00 κοινή Απόφαση του 
Πρωθυπουργού και Υπουργού Γεωργίας «Ανάθεση αρ¬ 
μοδιοτήτων στους Υφυπουργούς Γεωργίας». (Β' 566). 

20. Την τελική έκθεση του ερευνητικού προγράμματος 
με τίτλο «προστασία των υπόγειων νερών από τη νιτρορ- 
ρύπανση γεωργικής προέλευσης (Καθορισμός ευαίσθη¬ 
των ζωνών)» που εκπονήθηκε για λογαριασμό του Υπουρ¬ 
γείου Περιβάλλοντος, Χωροταξίας και Δημοσίων Έργων 
από το Τμήμα Γεωλογίας του Πανεπιστημίου Πατρών 
(Μάρτιος 1996-Δεκέμβριος 1999), αποφασίζουμε: 

Άρθρο 1 

Σκοπός 

Με την παρούσα απόφαση αποσκοπείται η συμπλήρωση 
των παραγράφων Α και Β του άρθρου 2 της υπ’ αριθ. 
19652/1906/1999 κοινής Υπουργικής απόφασης που έχει 
εκδοθεί σε εφαρμογή του άρθρου 4 παρ.1 και 2 της υπ’α- 
ριθ. 16190/1335/1997 κοινής Υπουργικής Απόφασης ώστε 
να επιτυγχάνεται πιο ολοκληρωμένα και αποτελεσματικά η 
προστασία του υδάτινου περιβάλλοντος με τον προσδιορι¬ 
σμό τριών επιπλέον υδάτινων αποδεκτών που υφίστανται ή 
ενδέχεται να υποστούν νιτρορρύπανση γεωργικής προέ¬ 
λευσης από τις χερσαίες περιοχές που χαρακτηρίζονται με 
την παρούσα απόφαση ως ευπρόσβλητες ζώνες. 

Άρθρο 2 

Για τους σκοπούς της παρούσας απόφασης, το άρθρο 
2 της υπ’αριθ. 19652/1906/1999 κοινής Υπουργικής Από¬ 
φασης συμπληρώνεται ως εξής: 

α) Στην παράγραφο (Α) προστίθενται δύο (2) ακόμα 
εδάφια που αριθμούνται ως 4 και 5, ως ακολούθως: 


«4. Τα επιφανειακά και υπόγεια νερά του κάμπου Θεσ¬ 
σαλονίκης, Πέλλας - Ημαθίας με τις λεκάνες των ποτα¬ 
μών Αλιάκμονα, Λουδία, Αξιού, Γαλλικού, τις λίμνες Λα¬ 
γκαδά και Βόλβη, καθώς και της περιοχής του Κιλκίς, 
σύμφωνα μετά κριτήρια (1) και (2) του ως άνω Παραρτή¬ 
ματος». 

«5. Τα υπόγεια νερά των περιοχών: 

α) Της λεκάνης του Στρυμόνα, δηλαδή ολόκληρου του 
κάμπου των Σερρών που περιλαμβάνει καιτη λίμνη Κερκί¬ 
νη. 

β) Της πεδιάδας Αρτας-Πρέβεζας που περιλαμβάνει 
τον μέσο και τον κάτω ρου του Λούρου, καθώς και τον κά¬ 
τω ρου του Αραχθου, σύμφωνα με το κριτήριο (2) του ως 
άνω παραρτήματος». 

β) Στην παράγραφο (Β) προστίθεται τρεις (3) ακόμα πε¬ 
ριοχές που αριθμούνται ως 5, 6 και 7, ως ακολούθως: 

«5. Η περιοχή του κάμπου Θεσσαλονίκης - Πέλλας- 
Ημαθίας 

6. Η περιοχή της λεκάνης του Στρυμόνα 

7. Η περιοχή της πεδιάδας Αρτας - Πρέβεζας». 

Οι περιοχές αυτές εμφαίνονται στον πρωτότυπο χάρτη 
κλίμακας 1:500.000 ο οποίος συνοδεύει την παρούσα 
απόφαση και που αντίτυπό του σε φωτοσμίκρυνση δημο¬ 
σιεύεται με αυτήν. 

Στις ως άνω περιοχές εφαρμόζονται προγράμματα πα¬ 
ρακολούθησης τα οποία επαναλαμβάνονται τουλάχιστον 
ανά τετραετία ενώ παράλληλα επανεξετάζεται και η κα¬ 
τάσταση των νερών από πλευράς ευτροφισμού σύμφωνα 
με το άρθρο 4 [παραγ.3 εδ.(β) και (γ)] της υπ’ αριθ. 
16190/1335/1997 ΚΥΑ. 

Ο ως άνω κατάλογος με τις ευπρόσβλητες ζώνες ανα¬ 
θεωρείται ή συμπληρώνεται σύμφωνα μετηνπαραγ.4του 
άρθρου 4 της ως άνω απόφασης. 

Γ ια την μείωση της νιτρορρύπανσης γεωργικής προέ¬ 
λευσης στα νερά που βρίσκονται στις ως άνω ευπρό¬ 
σβλητες ζώνες καταρτίζονται προγράμματα δράσης και 
λαμβάνεται κάθε άλλο συμπληρωματικό μέτρο ή ενισχυ- 
μένη δράση σύμφωνα με το άρθρο 5 της υπ’αριθ. 
16190/1335/1997 ΚΥΑ. 


Άρθρο 3 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Άρθρο 4 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα 7 Σεπτεμβρίου 2001 

οι ΥΠΟΥΡΓΟΙ 


ΥΦΥΠ. ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 


ΕΘΝΙΚΗΣ 

ΟΙΚΟΝΟΜΙΑΣ 


Κ. ΚΑΪΣΕΡΛΗΣ Γ. ΠΑΠΑΝΤΩΝΙΟΥ 


ΥΦΥΠ. ΑΝΑΠΤΥΞΗΣ 


ΥΦΥΠ. ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜ. ΕΡΓΩΝ 


ΑΛ. ΚΑΛΑΦΑΤΗΣ Η. ΕΥΘΥΜΙΟΠΟΥΛΟΣ 


ΥΦΥΠ. ΓΕΩΡΓΙΑΣ ΥΦΥΠ. ΥΓΕΙΑΣ ΚΑΙ ΠΡΟΝΟΙΑΣ 

Ε. ΑΡΓΥΡΗΣ ΔΗΜ. ΘΑΝΟΣ 

